চৌমুহনী সরকারি সালেহ আহমেদ কলেজ

চৌমুহনী সরকারি এস.এ. কলেজ ১৯৪৩ সালে বাংলাদেশের নোয়াখালী জেলা বেগমগঞ্জ উপজেলায় প্রতিষ্ঠিত একটি সরকারি কলেজ । কলেজটি জাতীয় বিশ্ববিদ্যালয় এবং কুমিল্লা বোর্ডের অন্তভূক্ত। ১৯৩৯ সালে দ্বিতীয় বিশ্বযুদ্ধ চলাকালীন ক্ষেত্রনাথ দালাল এর নেতৃত্বে চৌমুহনীতে কলেজ প্রতিষ্ঠার উদ্যোগ নেওয়া হয়। পরবর্তীতে প্রসন্নকুমার রায় চৌধুরী ও হরকুমার সাহা কলেজের জন্য ৩০ শতাংশ জমি দান করেন। প্রতিষ্ঠাকালীন কলেজের নাম রাখা হয় "চৌমুহনী কলেজ।" ১৯৪৩ সাল থেকে শিক্ষা কার্যক্রম শুরু করা কলেজটির প্রথম অধ্যক্ষের দায়িত্ব পালন করেন কুমিল্লা ভিক্টোরিয়া কলেজের অবসরপ্রাপ্ত অধ্যক্ষ রাধাগোবিন্দ নাথ। ১৯৪৬ সালে নোয়াখালীতে সাম্প্রদায়িক দাঙ্গা বাঁধলে অধ্যক্ষসহ কলেজ প্রতিষ্ঠাতাদের অনেকেই দেশত্যাগ করেন। দেশভাগের পর ১৯৪৭ সালে মুকুন্দকিশোর চক্রবর্তী অধ্যক্ষের দায়িত্ব নেন। এর পরে ভারপ্রাপ্ত অধ্যক্ষ হিসেবে দায়িত্ব পান তোফাজ্জল হোসাইন। পরবর্তীতে ১৯৫০ সালে তিনি অধ্যক্ষ হিসেবে নিয়োগ পান এবং এক টানা ৩১ বছর তিনি কলেজটির অধ্যক্ষ হিসেবে দায়িত্ব পালন করেন। কলেজের শুরুতে ৩০ শতক জমি থাকলেও পরে খরিদসূত্রে ও অধিগ্রহনের মাধ্যমে ভূমির পরিমাণ দাঁড়ায় ৩৫ একর। পূর্বে চৌমুহনী কলেজ হিসাবে নাম থাকলেও, স্বাধীনতা উত্তর কলেজের প্রাক্তন ছাত্র বীর মুক্তিযোদ্ধা শহীদ সালেহ আহমদের নামে কলেজের নামকরণ করা হয়। ০১/১১/১৯৮৪ সালে কলেজটি জাতীয়করণ করা হয়। ফলে নতুন নামকরণ করা হয় চৌমুহনী সরকারী এস. এ. কলেজ। বর্তমানে সরকারি নির্দেশনা মোতাবেক কলেজটির নামকরণ করা হয়েছে চৌমুহনী সরকারি সালেহ আহমেদ কলেজ। ২০০৪–২০০৫ শিক্ষাবর্ষে প্রথমবারের মত মোট ৮টি বিষয়ে (হিসাববিজ্ঞান, রাষ্ট্রবিজ্ঞান, দর্শন, ইসলাম শিক্ষা, পদার্থবিজ্ঞান, উদ্ভিদবিজ্ঞান, প্রাণিবিজ্ঞান ও গণিত) কলেজটিতে অনার্স কোর্স চালু হয়। ২০০৬–২০০৭ শিক্ষাবর্ষে বাংলা এবং ২০০৯–২০১০ শিক্ষাবর্ষে রসায়ন ও ব্যবস্থাপনা বিষয়ে কলেজটিতে অনার্স কোর্স চালু হয়। বর্তমানে এটি মাধ্যমিক ও উচ্চ মাধ্যমিক শিক্ষা বোর্ড, কুমিল্লার অধীনে উচ্চ মাধ্যমিকের পাশাপাশি জাতীয় বিশ্ববিদ্যালয়ের অধীনে বাংলা, ইংরেজি, অর্থনীতি, পদার্থ বিজ্ঞান, রাষ্ট্রবিজ্ঞান, রসায়ন বিজ্ঞান, উদ্ভিদবিদ্যা, প্রাণিবিদ্যা, গণিত, ইসলামের ইতিহাস ও সংস্কৃতি, দর্শন, ইসলাম শিক্ষা ও সমাজকর্মে স্নাতক ও স্নাতকোত্তর পর্যায়ে পাঠদান ও সনদ প্রদান করে থাকে। এই অনুষদ নিম্নলিখিত বিভাগগুলি নিয়ে গঠিত: বাংলা বিভাগ দর্শন বিভাগ ইসলাম শিক্ষা বিভাগ রাষ্ট্রবিজ্ঞান বিভাগ সমাজকর্ম বিভাগ অর্থনীতি বিভাগ এই অনুষদ নিম্নলিখিত বিভাগগুলি নিয়ে গঠিত: পদার্থবিজ্ঞান বিভাগ রসায়ন বিভাগ উদ্ভিদ বিজ্ঞান বিভাগ প্রাণিবিদ্যা বিভাগ গণিত বিভাগ এই অনুষদ নিম্নলিখিত বিভাগগুলি নিয়ে গঠিত: হিসাববিজ্ঞান বিভাগ ব্যবস্থাপনা বিভাগ মসজিদ মিলনায়তন জিমনেশিয়াম মাঠ বিএনসিসি (আর্মি এবং নেভি উইং) রোভার স্কাউট রেড ক্রিসেন্ট সোসাইটি তথ্য প্রযুক্তি ক্লাব ল্যাঙ্গুয়েজ ক্লাব কলেজে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ ড. নঈম চৌধুরী, বাংলাদেশ পারমাণবিক শক্তি নিয়ন্ত্রক কর্তৃপক্ষের প্রতিষ্ঠাতা চেয়্যারম্যান। মাহমুদুর রহমান বেলায়েত, নোয়াখালী জেলা বাংলাদেশ আওয়ামী লীগের নেতা, মুক্তিযোদ্ধা ও মুজিব বাহিনীর জেলা প্রধান। তিনি সাবেক নোয়াখালী-১০ বেগমগঞ্জ উপজেলা নিয়ে গঠিত সংসদীয় আসন (যা বর্তমানে নোয়াখালী-৩ আসন) থেকে প্রথমবার ১৯৭৩ সালে দ্বিতীয়বার ১৯৮৬ সালে নির্বাচিত সংসদ সদস্য। চৌমুহনী সরকারি কলেজের সাবেক ভিপি। আ স ম আব্দুর রব, স্বাধীনতার প্রথম পতাকা উত্তোলনকারী ও ডাকসুর সাবেক ভিপি এবং সাবেক মন্ত্রী। সাধন চন্দ্র মজুমদার, বর্তমানে বাংলাদেশ সরকারের খাদ্যমন্ত্রী। বাংলাদেশ ইসলামী ছাত্রশিবির বাংলাদেশ ছাত্রলীগ বাংলাদেশ সাধারণ ছাত্র অধিকার সংরক্ষণ পরিষদ ইসলামী শাসনতন্ত্র ছাত্র আন্দোলন বাংলাদেশ জাতীয়তাবাদী ছাত্রদল ইংরেজি ক্লাব "Archived copy"। ২০১৩-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৮-০২-১৯।  "নোয়াখালীর চৌমুহনী সরকারি কলেজের অধ্যক্ষের অবসরোত্তর বিদায় সংবর্ধনা"। projonmonews24.com। সংগ্রহের তারিখ ২০২৩-০১-০২।  "পরিক্রমা, চৌমুহনী সরকারি সালেহ আহমেদ কলেজ"। cgsacollege.edu.bd। সংগ্রহের তারিখ ২০২৩-০১-০২।  "চৌমুহনী সরকারি এস এ কলেজে শিক্ষক সংকট, নানাবিধ সমস্যায় জর্জরিত"। bdkhabar24.com। সংগ্রহের তারিখ ২০২৩-০১-০২।  "বিভাগসমূহ, চৌমুহনী সরকারি এস. এ. কলেজ"। cgsacollege.edu.bd। সংগ্রহের তারিখ ২০২৩-০১-০২।  "List of Courses in CGSAC"। nubd.info। সংগ্রহের তারিখ ২০২৩-০১-০২।  "ফলাফল"। banbeis.gov.bd। সংগ্রহের তারিখ ২০২৩-০১-০২।  প্রাতিষ্ঠানিক ওয়েবসাইট